
Luni, 3 Februarie 2025, platforma ArchaeoSciences din cadrul Institutului de Cercetare al Universității din București (ICUB) vă invită la un nou eveniment din seria ArchaeoSciences Round Tables, care propune un dialog interdisciplinar între Arheologie și Genetică.
Evenimentul îl are ca invitat special pe Dr. Mircea Iliescu, cercetător la Cambridge University, UK, și profesor invitat la ICUB pentru anul universitar 2025-2026. Dr. Iliescu este recunoscut pentru contribuțiile sale importante în domeniul geonomicii populaționale și a colaborat la numeroase proiecte în domeniul paleogeneticii. Alături de el, la eveniment vor participa geneticieni, arheologi, bioarheologi și alți specialiști din Universitatea din București, precum și din alte instituții din țară care activează în domeniul geneticii, paleogeneticii sau sunt interesați de colaborări în aceste domenii.
Detalii organizatorice
Evenimentul va avea loc în format hibrid, luni, 3 februarie 2025, începând cu ora 12, la Platforma de Cercetare în Biologie și Ecologie Sistemică din cadrul Facultății de Biologie, Universitatea din București, Splaiul Independenței, nr. 91-95 (intrarea din Str. Bogdan Petriceicu Hașdeu), sala de conferințe de la parter.
Link-ul de Google Meet pentru participarea online poate fi accesat aici.
Obiectivele mesei rotunde
· Explorarea colaborărilor curente în domeniul paleogeneticii și identificarea proiectelor aflate în desfășurare în România.  
· Identificarea oportunităților de formare profesională pentru masteranzi, doctoranzi și postdoctoranzi din România în laboratoare de prestigiu din străinătate 
· Dezvoltarea proiectelor comune de cercetare între instituțiile din România și perspectivele dezvoltării unor laboratoare de paleogenetică în România
· Discuții despre perspectivele și provocările cercetării în paleogenomică și despre modul în care acest domeniu poate contribui la înțelegerea istoriei și diversității populațiilor din România și Europa.  
Evenimentul este deschis tuturor celor interesați de acest domeniu fascinant – studenți, cercetători, cadre didactice și profesioniști din diverse arii interdisciplinare. Este o ocazie excelentă de a participa la discuții provocatoare, de a învăța din experiența unor experți și de a contribui la formarea unei rețele academice solide. 
Participarea la eveniment este gratuită, în format hibrid (on site & online). Pentru întrebări sau informații suplimentare, vă rugăm să ne contactați la: archaeoscience@icub.unibuc.ro.
